





CAN 


6 Alarnad hen Ferch ddiymgeledd o achos treulio y rhan 
foreuol o'i bywyd ynrhy anynad, ac yn rhoddi cynghor i'w 
chyfeillesau am beidioa bod yn sarug i'w cariadau, rhag 
iddynt gael bod, fel hithau, heb un cymhar i'w dyddanu.. 


Ar y don, '“ Owynfan Prydain.” 


Fy nglan rianod, gloew o rinwedd, 

Iach arafaidd, wych o ryw; 

Mwyn a graddol mewn anrhydedd, 
Hynaws, gwaraidd, hoenus, gwiw, 
Clywch ys glochaidd achwyn awchaidd, 
Geneth henaidd yn ei thŷ, 

Sy'n mynd i wylo mewn du alar, 
Eisiau oeswar gymhar cu. 


Mi fum yn ifanc rian afiaeth, 

Mewn gwasanaeth prydferth braf, 

Yn cael cariadau daethawl doethion, 
Hoyw eon gaua' a haf; 

A finau'n feinwen gymhwys gymhen, 
Luniaidd lawen, seren syw, 

Yn gwrthod meibion manwl mwynion, 
Iach oreuon, wych oryw 


Mi allaswn. heb wall eisiau, 

Hafio ys dyddiau heb ystwr, 

Mewn gwiwlan fonedd gael yn fwynaidd. 
Godi a gorwedd gyda gwr: 

Yn wraig garuaidd luniaidd loyw, 
Hoenus, hoyw, fel mae cant, 

Gymhwys, gymhen, barchus berchen, 
Wir hoff lawen ŵr a phlant. 


Ro'wn i'n rian rhy anynad, 
Llym o fwriad, am lamu fry, 

Am ryw 'difedd uchel achau, 
Hoyw a lluniaidd yn y llu : 

Nes i'm lwydo a naws fy mlodau 
Oeri, a finau yn rhy falch ; 

Ni chaf er cysur, och! mo'r cusan 
Gan un cyfan wiwlan walch: 


Y fi fn'n ffol. ac felly'n ffaeln 

Etto a disgu'r hyn sydd dda, 

Nes gwario mebyd. a scorno'r meibion, 
*Nawr ar droion 'rwyf mewn tra ;, 





Gwaith im ddala, chwith ìm ddilyn,. 
Mewn gafael goryn cyndyn c'yd ; 
Nid wyf ond afiach a digyfeillach, 
Seiliog, salwach, bwbach byd. 


'Treuliais felly trwy las faldod, 

A chymbendod, croesdod cras, 
Dyldiau'm hi'enctyd, llonfyd llawndda,, 
Mewn amryw fanau yn rhy fas; 

Ni chaf i weithian wych bur weithiwr, 
Yma'n llwfr y maent hwy'n llesg, 

Ni wel y meibion baelion hwyliach, 
Mo'nwyf mwyach yn eu mysg. 


Mewn gwirionedd, mewn gwar anian,, 
Pe do'i rhyw wid$man druan draw, 

Ag oer gusan im' gwir geisio, 

Awn heb flino yn ei law ;: 
Chwarddwn heddyw, pe cawn hwnw, 
Etto'n hoyw at y nod, 

Er i'r henaint garw hynod, 

Fy'm ymdrinio dan ei dro'd, 


Ofer imi fwrw yma, 

Na chwedleua'n uchel iawn, 

Mewn gwir odiaeth am gariadau, 

Fe droes y dorau yn draws brydnawn; 
Cynal bwthyn, cynal bethau, 

Rhaid i minan rodio mwy, 

Ni chaf i gymhar ar y ddaear, 
Yma'n glaiar y maent hwy. 


'Nawr pob hawddgar feinir fwyngar, 
Gymhwys gymhar, gliaiar glod. 
Dyma gynghor mawr yn gynghan,. 
I chwi rwan yn eich rhod : 
Am beidio sori a bod yn surion 
I'ch cariadau mwynion maith, 
Sy'n eich caru a sain iach cywir. 
Ar hb eglur difyr daith, 

Hen Awaw;. 





